ຫຼານຊາຍ ນັກເຄື່ອນໄຫວ ຕາບອດຈີນ ຖືກຕັດສິນ ຈຳຄຸກ 3 ປີກວ່າ
ທ້າວ Chen Kegui ຫຼານຊາຍຂອງທ່ານ Chen Guangcheng ນັກເຄື່ອນໄຫວຕາບອດຈີນ ຖືກຕັດສິນໂທດ ຈຳຄຸກ 3 ປີກວ່າ ຍ້ອນຄວາມຜິດໂຈມຕີເຈົ້າໜ້າທີ່.
ຫຼານຊາຍຂອງນັກຄັດຄ້ານລັດຖະບານທີ່ຕາບອດ ທ່ານ Chen Guangcheng ໄດ້ຖືກຕັດສິນໂທດ ໃຫ້ຈຳຄຸກ ເປັນເວລາ 3 ປີ ກວ່າ ໃນຄະດີທີ່ພວກບັນດາກຸ່ມປົກປ້ອງສິດທິມະນຸດເບິ່ງກັນວ່າ ເປັນການແກ້ແຄ້ນຕໍ່ການຫຼົບໜີຂອງທ່ານ Chen ຈາກການກັກ ບໍລິເວນ ໃນຕົ້ນປີນີ້ ໃນວັນສຸກມື້ນີ້ ສານປະຊາຊົນຢູ່ເຂດເມືອງ Yinan ທາງພາກຕາ ເວັນອອກສຽງເໜືອຂອງຈີນໄດ້ພົບເຫັນວ່າທ້າວ Chen Kegui ມີຄວາມຜິດໃນການໂຈມຕີເຈົ້າໜ້າທີ່ຊຶ່ງໃນຕົ້ນປີນີ້ໄດ້ບຸກເຂົ້າໄປ ໃນເຮືອນຂອງລາວ ເພື່ອຊອກຫາ ລຸງຂອງລາວ ກ່ອນໜ້ານີ້ ຈຳ ເລີຍ ກໍໄດ້ຖືກກ່າວຫາມາແລ້ວ ໃນຂໍ້ຫາຄາດຕະກຳແຕ່ຄອບຄົວ ຂອງລາວກ່າວວ່າຂໍ້ຫາດັ່ງກ່າວໄດ້ຫຼຸດຄວາມສຳຄັນລົງຍ້ອນເຈົ້າ ໜ້າທີ່ບໍ່ມີຫຼັກຖານພຽງພໍທີ່ຈະດຳເນີນຄະດີ ທ່ານ Chen Guangcheng ໄດ້ຖືກກັກບໍລິເວນເປັນເວລາ 19 ເດືອນຢູ່ທີ່ເຮືອນຂອງຜູ້ ກ່ຽວ ໃນແຂວງ Shandong ທາງພາກຕາເວັນອອກຂອງຈີນ ຍ້ອນໄດ້ເປີດເຜີຍກ່ຽວກັບ ການບັງຄັບຮີດລູກແລະການເຮັດຄວາມຜິດອື່ນໆຂອງພວກເຈົ້າໜ້າທີ່ທ້ອງຖິ່ນ ໃນເດືອນເມສາ ທ່ານໄດ້ຫຼົບໜີແລະເຂົ້າໄປໃນສະຖານທູດສະຫະລັດຊຶ່ງໄດ້ກໍ່ໃຫ້ເກີດບັນ ຫາຂັດແຍ້ງທາງດ້ານການທູດ ລະຫວ່າງປັກກິ່ງແລະວໍຊິງຕັນ ໃນທີ່ສຸດ ທ່ານໄດ້ຮັບອະນຸ ຍາດໃຫ້ເດີນທາງມາຮຽນຕໍ່ຢູ່ທີ່ສະຫະລັດ ທະນາຍຄວາມຕາບອດທ່ານນີ້ ເວລານີ້ອາໄສ ຢູ່ທີ່ນະຄອນນິວຢອກ